
	‏[הכתב והמכתב]‏ ‏[דיון]‏ ריטלין וכדו'
56 הודעות

		פותח שוב את הדיון.
אשמח לשמוע מבעלי ניסיון
או נסיון אישי או שידוע להם ממקור ראשון, לא משנה
מהי הכמות הקטנה ביותר [והכדור הקל ביותר, אולי לא קוראים לזה ריטלין]
שכבר עוזר קצת ?

תודה

[לא יודע למה מסתכלים ע"ז כעל סוד נורא. 
אם אני כעורך אשמע על משקפיים שעוזרות להתרכז, אקנה אותם. אגב באמת קניתי אבל נא לא להעביר נושא...
וכן כל טיפ אחר שיכול לעזור]
.






		כל עצה שעוזרת לריכוז, תתקבל בברכה ובתודה
ועכ"ז מי שיודע  לגבי ריטלין, אשמח לשמוע
[ידוע לי שזה מעניין כמה, ומתביישים לשאול....]


.






		ריטלין 10 מ"ג זה הכדור הקל ביותר. עוזר לריכוז מוחלט של 4 שעות אחרי כ20 דק'.
לא לכל אחד עוזר רק 10 מ"ג, תלוי גם במשקל האדם. אבל לרובם עוזר.








		לא יודע אם קשור דווקא לשרשור הזה. אבל מצרף מה שפורסם בהמודיע חומר מקיף על כל הענין המדובר.

 






		א. צריך לדעת, כל הכדורים האלו הם תרופות לכל פרט ועניין, לפני שאתה לוקח אותם בלי מרשם רופא, תחשוב האם היית לוקח אנטיביוטיקה בלי מרשם רופא. אם התשובה שלילית, תעצור לפני שתקח את הכדור, אם התשובה חיובית, תחשוב האם היית לוקח כדורים לבעיות נוירולוגיות אמיתיות, כמו פרקינסון אלצהיימר או אפילפסיה, בלי מרשם רופא, אם התשובה שלילית, [כמדומני שלרובא דרובא], תעצור לפני שאתה לוקח את הכדור. תתיעץ עם רופא מוסמך - עדיף נוירולוג, אבל גם רופא משפחה מומחה יכול לעזור כאן, ותעשה לפי הוראותיו. שימו לב, חומרתם של כדורים אלו היא בדיוק כמו הכדורים שלעיל. אמנם, אם רופא ממליץ לך על כדור, אל תתמהמה מלעזור לעצמך, ותקח את הכדור מה שניה קודם. רק שיהיה לפי מעקב ברור.
ב. אם נהיה לך דיכאון חוסר תיאבון או שלל תסמינים מהסגנון הזה לאור נטילת הכדור, תלך כמה שיותר מהר להתייעץ מה לעשות, ייתכן שזה לא הכדור המתאים לך, עם ניסוי ותהייה נכונים שמלווים ע"י רופא, תוכל להגיע לתרופה ולמינון המתאים לך.
ג. עד שתמצא את המינון הנכון, יש הרבה מה לעשות. עיקר העיקרים - שינה טובה, שש וחצי עד שבע שעות שינה רצופות, בלילה, משפרים פלאים את הריכוז. שלל סוגי אומגה 3 או כדורים טבעיים אחרים שקיימים בשוק. וכן פעילות גופנית מותאמת - כושר, זה משפר את הריכוז בצורה נפלאה.
מקווה שהועלתי למישהו










		כמובן שאמוגה 3 ואקטיב ברן זה הכדורים הטבעיים הכי טובים והכי מוכחים היום בשוק אבל זה לא מתקרב לריטלין ומשפחתו, זה לא כזה בעיה לקחת - רופא אחד פעם אמר לי שכשהוא למד באוניברסיטה המורה ביקש מכולם לקחת, מסתמא מעל חצי העם הישראל משתמש עם הכדורים האלו.
רק מה, בוודאי שזה צריך להיות מלווה על ידי מישהו שבאמת מבין בזה (זה יכול להיות רופא ובאותה מידה כל אחד אחר שהתנסה בכך).



.






		שכל אחד יעשה כהבנתו, ברור שכדורים טבעיים אינם משתווים לריטלין וחבריו, אבל צריך לדעת שהם תרופות, תרופות נוירולוגיות לכל פרט ועניין, ואסור לקחת אותם בלי יעוץ רפואי מקצועי.
ועוד שתי טיפים חשובים, תזונה נכונה - קמח כוסמין, פירות וירקות, אי אכילת סוכר. הם הרבה יותר מהמלצה, נסו, ולא תאמינו לאיך שזה ישפיע עליכם.
דבר שני, לעמוד, עבודה בעמידה היא עם הרבה יותר ריכוז, רק כמובן שהמחשב יעמוד בגובה העינים שלכם, והמקלדת והעכבר בגובה הידים, לבעלי מחשב נייד עדיף להיעזר בעכבר ומקלדת חיצוניים.
ושוב, ברור שמי שיש לו יעוץ רפואי האומר לו לקחת - שימהר לקחת, רק לפני שעושים דברים בפזיזות, דעו, זה לא סוכריות, זה כדורים נוירולוגיים לכל פרט ועניין.


.






		גם אני מצטרף לאזהרה שלעיל, שחלילה לא ישתמע מכאן כביכול ניתן לקחת ריטלין בהחלטה אישית ועל סמך מידע פופולרי ועצות שהובאו כאן בפורום ו/או במקומות אחרים, כדורים לקשב וריכוז הם כדורים בעלי השפעה נוירולוגית ויש להיזהר בהם שבעתיים אפילו יותר מאנטיביוטיקה, רק רופא מומחה (רצוי נוירולוג או פסיכיאטר) יכול לאשר נטילה של תרופות כאלו, חבל לשחק משחקים ולפעול בצורה בלתי אחראית, יש גם עניין של תגובות בין-תרופתיות לאלו שלוקחים תרופות נוספות.
אני בהחלט 'בעד' נטילת תרופות כאלו למי שצריך ומי שזה יעיל עבורו, ולכן אין שום בושה או בעיה לקבוע תור לרופא מומחה, להתייעץ איתו ולקבל ממנו את ההמלצה ואת המרשם לתרופה המתאימה. זה ממש חורה לי ההתעסקות עם זה בצורה חובבנית בפורום פופולרי כביכול ומדובר בעצות להורדת כתם של מסטיק מסוודר – תרופות זה עניין מורכב מאוד ורק מי שמומחה בדבר יכול לקחת את האחריות ולהמליץ על נטילת/הימנעות מנטילת תרופה כזאת או אחרת! תרופות שאין בעייה לקחת ללא המלצה מרופא ניתן להשיג בכל בית מרקחת תחת הכותרת 'תרופות ללא מרשם'.









		מה ידוע לציבור על איבחון מוקסו ?
יש רופאים שלא יאשרו בלי מוקסו, ויש הרבה שטוענים שמוקסו כלל לא משקף נכון את המצב.
ויש רופאים שמסכימים לתת בלי מוקסו, רק על סמך המידע שהמטופל מניח לפניהם.
אם יש ידיעה ברורה למאן דהוא, יעלה ויביא.


.






		כל ההשוואות של ריטלין לאנטיביוטיקה או כדורים נוירלוגים אחרים מצחיקות ומופרכות.
כהיום כל רופא משפחה נותן ריטלין על פי בקשת הפציינט מבלי להידרש לשום לדבר. ונותנים את זה כל רופאי המשפחה המומחים והידועים ביותר ביודעם שזה כדור קל ללא בעיות, ומספיק להם בקשת לקוח בשביל לזה.
מי שיש לו תופעות של דיכאון שיפסיק כי זו בעיה, בדרך כלל התופעות הם דוקא הפוכות. לגבי חוסר תיאבון אין שום בעיה עם ב4 שעות של השפעת הכדור יש חוסר תיאבון, זו תופעה רגילה שלא דורשת הפסקה, ואפילו לא ממליצים בגינה על החלפת כדור.
חבל שיש כאלו שעוד תקועים באובבסיה של פעם לגבי כדורים בכלל וכדורים אלו בפרט, וזה גם בהשפעה של כל מיני כתות.
וגם, חבל מאד על הכסף בלהשקיע בכדורים טבעיים, כשיש דבר מוכח שעוזר פי מיליון מכל אלו. היה על דבר זה כמה תגובות של אנשי חינוך שידם רב להם בהורים שניסו כדורים טבעיים, וחוץ מלתקוע את ילדם במקום, לא מצאו תועלת אמיתית.



.






		יש מושג של 'אימון בקשב', האם זה גם למבוגרים ? 
יש אומרים שהוא תחליף פלאי לכדורים וכמובן ללא חשש תופעות לואי.
מה יודעים היודעים על כך ?

.






		לדעתי השאלה שצריכה להשאל לו היית ילד בחיידר היום, האם היו ממליצים לך בתוקף לקחת ריטלין, אם התשובה היא כן, אז 10 מ"ג  לא מספיק לך כי זהו מינון של ילד בגיל 5 במשקל 22 ק"ג, ואם התשובה היא לא, ואתה לוקח רק לתוספת ריכוז, אזי תתחיל עם 10 מ"ג, אבל בודאי שלא מומלץ לקחת קבוע רק בזמני עומס חריגים.


.






		זה לא לכתחילה, צריך לחפש עבודה לפי היכולות, כך כתב בחובת הלבבות שער הביטחון.
יש עבודות עריכה שמספיק ריכוז נמוך.
ילד בחיידר אין לו ברירה כי אם לא יקח יכסחו אותו ו/או את הוריו.
ובנוסף י"א שלאנשים מעל גיל 40 יכול להיות גם מסוכן.

.






		מי שצריך רטלין, לא יעזרו לו שינה טובה
סטודנטים בכל העולם לוקחים את זה
זה לא נוירולוגי ולא מזיק אחרי גיל הגדילה


א. צריך לדעת, כל הכדורים האלו הם תרופות לכל פרט ועניין, לפני שאתה לוקח אותם בלי מרשם רופא, תחשוב האם היית לוקח אנטיביוטיקה בלי מרשם רופא. אם התשובה שלילית, תעצור לפני שתקח את הכדור, אם התשובה חיובית, תחשוב האם היית לוקח כדורים לבעיות נוירולוגיות אמיתיות, כמו פרקינסון אלצהיימר או אפילפסיה, בלי מרשם רופא, אם התשובה שלילית, [כמדומני שלרובא דרובא], תעצור לפני שאתה לוקח את הכדור. תתיעץ עם רופא מוסמך - עדיף נוירולוג, אבל גם רופא משפחה מומחה יכול לעזור כאן, ותעשה לפי הוראותיו. שימו לב, חומרתם של כדורים אלו היא בדיוק כמו הכדורים שלעיל. אמנם, אם רופא ממליץ לך על כדור, אל תתמהמה מלעזור לעצמך, ותקח את הכדור מה שניה קודם. רק שיהיה לפי מעקב ברור.
[טקסט מצוטט מוסתר]
[טקסט מצוטט מוסתר]
[טקסט מצוטט מו.






		שכל אחד יעשה כהבנתו, אבל לפני שאתם ממליצים ומסכימים על דברים כאלו, תבררו קצת יותר, אל תדמיינו שבגלל שהבן שלכם / החבר שלכם / האח שלכם לוקח כדור כלשהו, זה לא הופך אתכם למבינים בתחום, ואל תמליצו כבקיאים על דברים שעלולים להיות מסוכנים - וכן דעת רובא דרובא של הרופאים למעט בודדים.
תתענינו קצת אצל מחנכים שנמצאים תחתם עשרות או יותר של תלמידים, שיש להם יותר רקע ומידע, ואצל כאלו אמינים, לא כאלו שמנסים לדחוף כדור לכל תלמיד בשביל להקל עליהם את העבודה.
זה כדור נוירולוגי לכל פרט ועניין, ההשפעות שלו הם השפעות על המח, וחבל לזלזל.
ברור שמי שרופא מאשר לו - מה טוב ומה נעים, ואפילו רצוי וכדאי מאוד. אבל בלי אישור רפואי - שימרו מרחק.
כפי שהבנתי הדיון הזה נפתח לא עבור כאלו שבעיית הקשב שלהם ידועה מקדמת דנה והם נוטלים תרופות קשב כבר שנים. אלא לכאלו שכעת כשהם בתחום העריכה והם צריכים להיות יותר מרוכזים גם בימים קשים. לכאלו אנשים, שינה טובה ואוכל טוב כפי שכתבתי לעיל, וכן כושר גופני - כמה תרגילי התעמלות בבית - עוזרים פלאים. מי שכבר משנות נערותו נוטל כדורים, לא נזקק למידע דכאן.









		אבל זה כן חשוב שמי שמרגיש שיש לו בעיה עם הריכוז, בעקבות הדברים כן יפנה לרופא ואולי ימצא מזור.







		לגבי מה ששאל הרב זונשיין.
אני מכיר פסיכיאטרים שנותנים בלי מוקסו. ואדרבה, שמעתי שמוקסו לא מדייק ב100 %.
בגדול יש שאלון די מדויק שמי שעונה עליו אפשר לדעת בוודאות שיש לו הפרעת קשב וריכוז.
לגבי אימון קשב למבוגרים, בהחלט יש דבר כזה, אבל זה ממש לא תחליף לריטלין. זה במקביל לריטלין.








		באופן כללי ודאי שצודקים האומרים
שעדיף רפואה טבעית
ולעשות התעמלות בוקר וערב
לשתות מי תירס ולהתרחץ במי גיחון
אבל בפועל - לא עושים את זה
והנזק לאדם מבוגר - לא קיים


.






		עובדתית, כן מדובר בסם נוירולוגי.
רפואה טבעית זה הרבה פעמים שם נרדף לסוג של הונאה ואכמ"ל. אבל אימוץ תזונה נכונה ובעיקר התעמלות משפיעה פלאים. מומלץ לכל אחד ואחד לנסות (ולא רק בשביל הריכוז). אגב, ראיתי פעם שזו הסיבה שמתנועעים בעת הלימוד.


.






		לרב סלמון שליט"א
שים לב למה שכתבתי לעיל: הדיון הזה נפתח לא עבור כאלו שבעיית הקשב שלהם ידועה מקדמת דנה והם נוטלים תרופות קשב כבר שנים. אלא לכאלו שכעת כשהם בתחום העריכה והם צריכים להיות יותר מרוכזים גם בימים קשים. לכאלו אנשים, שינה טובה ואוכל טוב כפי שכתבתי לעיל, וכן כושר גופני - כמה תרגילי התעמלות בבית - עוזרים פלאים. מי שכבר משנות נערותו נוטל כדורים, לא נזקק למידע דכאן.
לענ"ד צריך להיזהר קצת לפני שכותבים בציבור כזה גדול בצורה מוחצת שאין בזה נזק. ישנם סיפורים רבים ועצומים ואכמ"ל. שוב אם רופא מאשר - רצוי, ככל שלא - ברח!
.






		פרופסור גימפל מירושלים מחלוצי החוקרים את הפרעות הקשב, כותב בספרו (שכחתי את שמו) שהתעמלות טובה יכולה להוות תחליף ראוי לריטלין ומוצריו, אך רק אם נעשית משך שעה רצופה וגורמת להזעה מרובה.

מסתבר שאף בפחות מכך יש השפעה לפי יחס.


.






		באופן אישי הייתי ממליץ לכם להחליף מקצוע מעריכה תורנית לרפואה / רפואה אלטרנטיבית
בוה

.






		אני לא חוקר, אבל באופן אישי גם 20 דק' שחיה מועילות לי מאד.
הרב ברוורמן, מה התועלת בהודעות מסוג זה?









		אני רוצה לכתוב זוית אישית
למרות שנראה לי שיהא התנגדות לזה
(לא משום שאני מרגיש לא בטוח בזה, אלא משום שיתכן שלא אסביר עצמי טוב)

באופן עקרוני לא מצאתי עדיין בעולם את האדם שנולד עם ריכוז מלא (ואם נראה לך מישהו שכן, הוא עבד על זה)
כל אדם נולד סקרן וקשה לו להתרכז ולהצמצם בדבר אחד
בא נראה אותך שומע שיעור של חצי בנושא שלא מעניין אותך, אז למה אתה רוצה שהילד יקשיב בחיידר
(כמובן שיש יוצא מן הכלל ילדים איפראקטיבים שאם לא ישקטו את עתמם בכדור יבוא לידי סכנה ח"ו, אכן להם ברא ה' תכסיסי רפואה)

יש דבר אחד, והוא שיעניין לך החומר
אז כל הסיבוכים בפוליטיקה וחדשות תהיה מרוכז בהם מאוד
וכן כל אחד במה שמעניין אותו
כדברי אליהו הנביא לאותו דייג שידע לעשות רשתות

ובנוסף לזה יש יגיעת המח, 
להתרגל להתרכז וללמוד ברציפות - שזה אגב גם תיקון גדול לנפש בימי השובבי"ם
היום הגוף כ"כ רוצה להתנפק לנוח, לשבת על כורסא ויזרום מליונים, לעבוד בקלות בהשפעת כדורים ולא להתייגע,
וכמובן גם בהתנהגות אנושית רגילה - אכילה כראוי ואוכל בריא וכו'
תרגיל את הילד בחיידר או את הילד בלב שלך (גם אצלי הוא נמצא..) להתרכז וללמוד ברציפות ולהיות המח שליט על הלב. ובד בבד שיעניין אותו החומר הנלמד / הנערך

כתבתי בקצרה
ואקוה שהובנתי



.




		בס"ד

נראה לי שנכתבו כאן דברים חשובים מאוד, שהולכים לכל מיני כיוונים.

ובכ"ז, יש נקודה שמפריעה לי, ואיתכם הסליחה:

תגובות רבות כאן נכתבות עם סימני קריאה מוחלטים, לשני הכיוונים ("ברח!" "הנזק לא קיים"), למרות שככל הידוע לי אף אחד מהכותבים אינו רופא\פסיכיאטר.
זה כמובן בסדר להביע דעה, ולפעמים אפשר להפעיל קצת מניפולציות בכתיבה, אבל אפשר גם לאחוז מעט במידת הענווה ולומר "איני יודע", או "אני שמעתי כך וכך, אך איני בטוח" וכדו'.
אגב, זו לא בעיה שקשורה רק לכותבים כאן, אלא כלל-דורית. כידוע, היום כל אחד יכול להיות ראש ישיבה, משגיח, שר ביטחון וראש ממשלה הכי מוצלח בעולם, אם רק היו נותנים לו לממש את כישוריו.

בהצלחה!
(אני חוזר על הראשונות: הדברים כאן ובדיונים רבים אחרים מחכימים אותי מאוד, אני מדבר בעיקר על הטון)
.






		אם מישהו הרגיש פגיעה 
אני מתנצל מעומק הלב
זו לא היתה הכוונה
הבעתי דעה (אולי בצורה סרקסטית)
כמו שתראו דיון בקבוצה של רופאים על עריכה תורנית
או בקבוצה של סנדלרים על פיזיקה
בלי להעליב או לפגוע
הרי לא תזמינו חשמלאי לעשות נגרות
ולא אינסטלטור לתקן את המחשב
קוראים לזה "מקצועיות"
ושוב אני מתנצל מעומק הלב ומבקש סליחה אם מישהו נפגע.
זה היתה דעה לכל דבר וענין, ולא נסיון להגחיך או לזלזל
בוה


.






		איזה כיף להתווכח!

יש כאן לדעתי מלחמת בני אור בבני חושך
המפחידים מהרטלין הם לא מקצועיים
הם מאותה משפחה של החרדים מהחיסונים
עכשיו תבחר במה אתה מאמין.

סליחה על ההקצנה והבוטות
זו לא המטרה
אלא להסביר לרב גואל כהן מדוע יש כאן החלטיות
כל אחד מייצג עמדה מקובלת בקהילה הרפואית

ואף אחד לא אומר שזה טוב להתמכר
אבל עובדה שכל, כל הפרופסורים אומרים לסטודנטים שיש להם מבחנים
וכן ראשי ישיבות לתלמידיהם לפני מבחנים
כן לקחת

אז צריך לדעת שעריכה שמתמשכת בעזרת ה' כל החיים
- שר' שמואל ידאג לנו לפנסיה -
לא מומלץ להתמכר לכדור הקטנטן הזה

אגב, לי הספיק לשים אותו בארון
כבר כמה שנים ומעולם לא השתמשתי
וזה כבר מרגיע אותי.


.






		אני לא מהמפחידים
כאדם שחלק ניכר מהמשפחה שלי משתמשת בזה על שלל הסוגים שלו
אבל זה לדעתי חוסר מקצועיות להביע דעה ברמה מעשית
בוה


.






		בס"ד

לרב אליהו סלומון.
יישר כח על הדברים. די מסכים איתם עקרונית.

יחד עם זאת, מההיכרות הקטנה שלי, בד"כ ככל שאדם יותר מתמחה כך דעתו יותר מורכבת ורבת-אנפין.
להבדיל, זה גם קיים ברבנים גדולים, שיודעים לראות מציאויות יותר מורכבות במבט רחב יותר ולא חד-משמעי (כמובן שיש דברים שעליהם אין עוררין. אני לא מדבר עליהם).


.






		יש את הרב צייטלין מהרכס, שמטפל בקשב וריכוז דרך מיינדפולנס, ידוע  לי שזה מועיל מאד לריכוז ולעוד המון דברים, אבל אני לא יודע כמה יועיל למאובחנים.
.






		ידידי שעוסק רבות בכתיבה וגם באימון תלמידים לכתיבת סת"ם, אמר לי פעם, שהוא מכיר אצל עצמו וגם ממליץ לשומי לקחו המתקשים בכתיבת סת"ם שדורש ריכוז זמן רב, מוצר טבעי בשם 'ננו פיקסולין'.
בשביל הסקרנות, בזמנו שאלתי כמה אנשים וגם חנויות על שם זה, ולא מצאתי.
אולי יש כאן מישהו שמכיר את מציאות ואת מהותו ?
אם אכן זה משהו מוצלח, אולי זה לא טוב רק ל'סופרי סתם' אלא גם ל'סתם סופרים...' .


.






		מתוך פרסומת באחד האתרים:
ננו פיקסולין הוא מוצר שפותח על ידי ננוטבע ומכיל צמחים כמו GABA, רודיולה, שוש קירח, ג’ינקו, אשווגנדה ועוד, שהוכחו במחקרים יעילים לטיפול בהפרעות קשב וריכוז, היפראקטיביות, חרדה ודיכאון.
צמחים אלו נבדקו כיעילים להתמודדות עם הפרעות כגון ADD, ADHD ועוד, ללא תופעות לוואי הנצפות לאחר לקיחת ריטלין.
כמו כן,  מסייעים לשפר ולאזן את מערכת העצבים במוח, לשחרר דופמין, להשרות השפעה מרגיעה, לשפר ולחזק את תאי הריכוז ועוד.
כמו כן, צמחים אלו מסייעים להורדת רמות האימפולסיביות, התזזיתיות ורמת החולמנות.

**אזהרה – אין ליטול יחד עם תרופות כימיות נוגדות דיכאון.
הוראות שימוש מינון מומלץ
המינון המומלץ הוא 20-22 טיפות מתחת ללשון, 2 מ”ל ביום.
ניתן לחלק את המינון לפעמיים ביום.
אפשרי למהול את הטיפות במים.
**אזהרה: לא ניתן ללקיחה בשילוב תרופות נוגדות דיכאון SSRI
כשרות ואריזה
ננו פיקסולין הוא מוצר בכשרות בד”ץ העדה החרדית.
מגיע כתוסף תזונה נוזלי לספיגה מהירה בבקבוק זכוכית 100 מ”ל טפטפת טיפות.
100% טבעי ללא חומרים משמרים
משלוח, אספקה ופרטים נוספים
המוצר זמין למשלוח עד הבית בכל הארץ, והאספקה מתבצעת בתוך זמן קצר של 2-4 ימי עסקים.
משלוח בעלות של 25 ש”ח לכל חלקי הארץ
ברכישה מעל 250 המשלוח בחינם









		תודה להרב הקנקן על המידע.
אם יש בינינו בעלי נסיון שמכירים את זה טוב, יועיל לדעת האם הוא כשאר הדברים שהגדירם הרב דילמן 'רפואה טבעית זה הרבה פעמים שם נרדף לסוג של הונאה ואכמ"ל', או שזה כן משהו שעושה את העבודה כדבעי.
ברכה והצלחה.


.






		כמה נקודות:
א. היה משמע כאן מכמה כותבים שמי שלא אובחן עדיין בצעירותו אין לו שייכות עם הריטלין.
אני רוצה לומר שאני מכיר היטב את התחום, ומסתובבים בינינו המון אנשים מבוגרים שבקלות ניתן לאבחן אותם ויש להם בוודאות הפרעת קשב וריכוז, וזה שלא אבחנו אותם זה בעיה טכנית נטו.
ב. לגבי לעשות כושר. הרבה מאבחנים של קשב אם זה נוירולוגים וכן פסיכיאטרים, אומרים שמבחינה מדעית מי שעושה הליכה חצי שעה ויותר, זה עוזר מאד להתרכז גם למי שמוכרח לקחת ריטלין. 
ג. גם לאחר הנ"ל, יש לדעת שמי שיש לו הפרעת קשב וריכוז, הדבר שהכי עוזר פזי בטווח המיידי, זה ריטלין ותחליפיו. 
בהצלחה.

.

		בעילו"ש:

אני מכיר באופן אישי אברך בן עליה שבעקבות כך שהשתמש ב'ריטלין של הבן שלו' להגברת הריכוז, נהייתה לו תופעה קשה של 'חרדה חברתית', דהיינו נכנס לסוג של מצוקה כשמגיע לכל מקום ציבורי. והיה לו מאוד קשה לצאת מזה גם תקופה אחר הפסקת נטילת התרופה
כמו כן שמעתי מידיד על אברך נוסף שניזוק באופן דומה.
במקרים מסוימים גם ילדים זה עלול לקרות להם [מצוקה וחרדה חברתית], וצריך מעקב לגופו של ילד האם הריטלין אכן נותן תועלת לימודית משמעותית או חלילה יותר מזיק.
לכן לענ"ד צדקו האומרים שכל התרופות ה'כימיות' אינן משחק ילדים. וצריך זהירות.
לתשומת לב גם רופא משפחה רגיל שיש לו אישור חוקי לתת ריטלין, לא בטוח שמכיר את הנושא לעומקו עם כל התופעות לוואי שלו הגופניות והנפשיות,   צריך למצוא מומחה לעניין.


.






		בעניין מש"כ הרב בלוי בעלו"ש, אני מכיר רבים וטובים כאלו, עם תופעות כמתואר ותופעות אחרות, זקנים עם נערים.
בעניין מש"כ הרב הורביץ, אברכים צעירים [עד גיל 25 פלוס מינוס] לרוב אם לא לקחו ריטלין בצעירותם, לא יתגלה הצורך בבגרותם, ועאכו"כ בצעירי הדור הנוכחי כשיגדלו, היום כל מי שלא מסתדר עם מורו בחיידר או עם משגיחו בישיבה נהפך למילה נרדפת לבעיית קש"ר. ושוב, ברור שיש כאלו שזה אמיתי, אבל לא במימדים הקיימים. אבל עכ"פ כמדומני שמי שבשנות נערותו לא לקח כדור, גם בשנות בגרותו לא יצטרך לזה. אולי במעל גיל הנ"ל זה ייתכן.
אבל מה שבעיקר ייתכן, שאם היינו לומדים מה שליבנו חפץ רוב בעיות הקש"ר היו נעלמות, דא עקא שכ"א לומד מה שלקוחו החליט ללמוד, וזה לא בהכרח הנושא והנוסח שמעניין אותו, ואז מתחיל להטריד אותו המצב בבנק - הוא נזכר בזה רק בגלל שלא מעניין אותו מה שהוא לומד, אבל כשהוא נזכר בזה הוא כבר לא מסוגל להמשיך ללמוד, ואח"כ הסיפור בבניה של השכנים, והרבה המעצבן של הילד שלו [שפתאום החליט שהוא צריך לקחת ריטלין...] ולכן אנחנו לא מתרכזים. אבל במחילה מכבוד תורתכם, את הבעיה הזו לא פוטרים עם ריטלין. פוטרים אותה עם החלטה עם כמה החלטות נחושות, ורצון עמוק. ריטלין בה"ג לא יועיל מאומה, בדיוק כפי שהוא לא מועיל למי שצריך כדור נגד חרדה. הבעיה הזו היא לא במח שלנו, אלא במשמעת העצמית שלנו, ולכן חבל להתנסות בכאלו דברים.
אבל שוב ברור שאם יש המלצת רופא מקצועי זה ממש רצוי.


.






		בדרך כלל זה נכון. אבל לא תמיד.
מכיר כאלו שעברו את שנות ההתבגרות בהשרדות, לא היה להם היפראקטיביות ולכן לא הפריעו לסביבה, אבל הם בכל זאת עם קשיי קשב.
ישנם כאלו שמבינים את עצמם סוף סוף כשמאבחנים אצל הילדים שלהם שהם עם הפרעת קשו"ר.
ולכן המסקנה שמבוגרים יכולים לפתור את הקושי שלהם "עם החלטה עם כמה החלטות נחושות, ורצון עמוק". - מי שיש לו בעיית קשב אמיתית זה לא הפתרון!
.






		יש עוד משהו, גם אם באמת מי שילמד 'לפי טבעו' וישן 8 שעות ביום, ויעשה 40 דקות ביום פעילות גופנית וילך לים מידי שבוע ויאכל בריא בלי סוכר לבן וקמח לבן, ויקדיש יותר זמן למשפחה ויעשה מיינדפולנס ותרגילים לחיזוק הזכרון ודמיון מודרך וכו' וכו' – כל זה באמת ייתר לחלוטין את הצורך בכדורים (ואני אכן מאמין שהרבה פעמים כך יהיה), סוכ"ס אנו צריכים להיות ריאליים ולהתמודד עם המציאות שבה אנחנו (לפחות חלק) לא חיים כך וכל עוד שלא חיים כך אפשר להמשיך לסבול, ואפשר לטפל עם כדורים. זה הרי דבר ברור שאם הילדים של דורנו היו לומדים עם מלמד בקבוצות קטנות עם התאמה ויחס אישיים, כמעט ולא היו צריכים טיפולים לקשב וריכוז, אלא מה, מסיבות שונות היום לא לומדים עם מלמד אלא בכיתות גדולות, ואין ברירה, בשביל שהילד יוכל לשרוד את יום הלימודים הארוך הוא צריך ריטלין וכדו'. אני מייצג כאן גישה ריאליסטית – מצד אחד אני מודע לזה שיש דרכים יותר עמוקות לפתור את הבעיה אבל מודע לזה שאין לזה היתכנות ריאלית, וכל עוד וזה המצב אני מציע להיות פרגמטי ולהשתמש בפתרונות שהקב"ה טמן בעולמו המופלא. כמובן שלא תמיד הבעיה היא קשב וריכוז ולא תמיד הפתרון הוא תרופתי ולא תמיד התרופות עוזרות ולפעמים הם מזיקות בתחומים אחרים וצריך להיוועץ עם מומחים לדבר, אבל אין טעם לא לעשות שום דבר רק בגלל ש"כל הבעיות של קשב וריכוז בדורנו זה בגלל שלא לומדים לפי טבעו / לא ישנים מספיק / לא אוכלים בריא / לומדים בכיתות גדולות בלי יחס אישי וכו' וכו'.
--
‏.

		הדברים הוקצנו לכל הכיוונים, אני יחזור שוב על הקו שאני כותב מתחילת השרשור, הוא שווה לכל נפש, ואם לא מקצינים אותו הוא ממש נחמד ומועיל.
א. מי שיש לו בעיות קשו"ר אמיתיות, גם צעירים וגם מבוגרים, שיילכו לרופא מקצועי שיתן להם כדור, ויעשו כהוראותיו, רצוי נצרך וחשוב מאוד.
ב. גם מי שיש לו בעיות קשו"ר אמיתיות, שלא יקח בשופ"א כדור בלי ייעוץ רפואי מקצועי, זה דברים שעלולים להיות מסוכנים גם גופנית ועוד יותר נפשית.
ג. מי שמסתפק אם יש לו בעיות, יכול ללכת לבדוק.
ד. מי שמעולם לא סבל מבעיות קשו"ר, וכשהוא בשעת העריכה קשה לו בגלל שזה לא מה שליבו חפץ, שינסה לסגל מציאות חיים מציאותית לחלוטין לכל אדם, קרי, לישן שבע שעות רצופות בלילה, להמעיט ככל האפשר באכילת ושתיית מתוקים. להשתדל לאכול רק קמח כוסמין, ולעשות עשר דקות פעילות גופנית קשה לפני שהוא מתחיל את העבודה [דוגמת 10 שכיבות שמיכה בהתחלה, ואח"כ הרמת ידים רגלים וכו' הכל הכל רק 10 דקות - לא סוף העולם]. וכן שינקוט את הדברים הפשוטים, אין טלפון ומייל בשעתיים הרצופות הקרובות, או יותר ופחות כפי מה שהוא מסוגל. ובזמן הזה לא מעניין אותי כלום ואני רק בעבודה. זה דברים פשוטים והגיוניים השייכים לכל אחד, ומי שעושה כן אוטומטית יותר קל לו בעריכה.
זה מה שכתבתי לעיל, וכאן ריכזתי בצורה ברורה.

--




		אני חושב שהנקודה המרכזית זה לעשות רק את מה שליבו חפץ, בפרט בעניין עריכה שהעיסוק בו הינו פרי השראה ויצירתיות, ולא עבודה טכנית שאדם יכול לכפות את עצמו לעבוד.
.

		ברשותכם אדייק את העניין.
מי שצריך את עבודת העריכה לפרנסתו וכרגע יש לו עבודת עריכה שאין ליבו חפץ בה, שלא יעזוב אותה בגלל שאין ליבו חפץ ואינו מצליח להתרכז.
אלא ימשיך לעבוד במה שישי לו ומאידך ישאף ויעשה כל מאמץ אפשרי כדי להגיע לעבודת עריכה שליבו חפץ בה.


.




		יש רבים וטובים שחננם הקב"ה ביכולות שכליות מעל הממוצע שבגינם הפרעות הקשב לא מנעו מהם להתמודד בהצלחה (אפילו יתירה) עם תכני הלימוד בגילאי ת"ת וישיבות.

אך לאמיתו של דבר יש להם קושי בקשו"ר לכל הדעות, ועם כי אין זה קושי שבא לידי ביטוי בדברים סטנדרטיים, כאשר מדובר בעריכת חומר קשה בצפיפות תוכן גבוהה אשר דורש ריכוז מירבי, וכן כל כיו"ב צפה ועולה בעיית הקשו"ר.

כמובן שהשימוש בכדורים כימיים ככל שיהיו, זו החלטה שיש לחשוב עליה בכובד ראש, אבל ישנם תסמינים, שהפוגש אותם ייטיב לעשות אם יעשה אבחון בסיסי, ויגלה היכן הוא נמצא בסקאלה.

ולוּ כדי להחליט האם כדאי לו ליטול אומגה 3 או כדורים טבעיים אחרים בדרך קבע (באופן אישי שמעתי על בן משפחה שכל מי שראה אותו אמר שמן הסתם יש לו בעיות קשו"ר ובפועל באבחון הוא יצא גבולי והוריו טיפלו בו ע"י אומגה 3 והתוצאות היו משביעות רצון).


.






		התגלמות הכתוב "שני יהודים - שלוש דעות"

בהמשך לדברי הרב ברדנשטיין, 

מה שכתבתי לעיל אודות תגליתו של פרופסור גימפל על פעילות גופנית שיכולה לייתר טיפול תרופתי. זו אכן הייתה כוונתי, שהיות ולשיטתו נדרשת פעילות מאומצת למשך זמן רב, לכן אי אפשר לבנות על זה והמאותגרים ע"כ נזקקים לסיוע תרופתי.


.






		אם אפשר לכתוב מה השם של הספר של ד"ר גימפל

.






		דר' אמנון גימפל
מומחה לקשב וריכוז במרפאות של המרכז הרפואי רמת אביב.
התמחות ותחומי עיסוק : פסיכיאטריה ונוירולוגיה- מומחה בבעיות קשב וריכוז.
בוגר ביה"ס לרפואה: אוניברסיטת אוקלהומה, ארה"ב.
מקום התמחות: אוניברסיטת אמורי באטלנטה, ארה"ב
אודות: 
ד"ר גימפל הוא פסיכיאטר ונוירולוג מוסמך מטעם המועצה האמריקאית ובעל רישיון לעסוק ברפואה בארצות הברית ובישראל. ד"ר גימפל פיתח שיטה מקיפה ומוכחת לטיפול בADHD (הפרעות קשב וריכוז). השיטה מנצלת תרגילי מוח מכוונים המעודדים צמיחה והתפתחות נוירולוגית באזורי מוח בהם מיומנויות לא בשלות הגורמות לקשיים בקשב, להיפראקטיביות ולאימפולסיביות. בו בזמן מקנה השיטה כישורי משא ומתן פתרונות לבעיות.
ד"ר גימפל מבין ומיישם את השיטה בעקבות ניסיונו האישי כמאובחן ADHD במשפחה בה סובלים ארבעה דורות מההפרעה. צבירת ניסיון מעשי ומומחיות מקצועית הובילו אותו לפיתוח גישה מורכבת להתמודדות עם ADHD ולהסרה הדרגתית של הטיפול התרופתי. ספרו של ד"ר גימפל, "תרגילי מוח לריפוי ADHD", יצא לאור בעברית, באנגלית וברוסית.
על מנת לסייע להורים ולאנשי מקצוע לרכוש את המיומנויות הנדרשות לתמיכה בילדי ADHD, יועברו סדנאות במספר מוקדים בארץ ובארצות הברית.
אין זו הפעם הראשונה שד"ר גימפל פורץ דרך בפני מטופליו באמצעות שיטת טיפול חדשנית. בשנות ה-80 ייסד ד"ר גימפל את מרפאות החוץ הראשונות בארה"ב לטיפול בהתמכרויות לחומרים כימיקלים. מוסד זה זכה לאישור מועצת בתי החולים האמריקאית. גישתו המהפכנית אפשרה לצעירים ולמבוגרים רבים להתמודד לראשונה בהצלחה עם התמכרותם לסמים.
כמנהל תוכנית הסיוע למתבגרים בבית החולים בראונר בעיר אטלנטה, פיתח ד"ר גימפל תוכנית חדשה שסייעה לצעירים להתמודד עם אתגרים מורכבים בחייהם. במקום להזדקק לתקופות אשפוז ממושכות, חזרו הצעירים למסגרות המגורים והלימודים בקהילתם והמשיכו לבקר במרפאה בשעות אחר הצהריים על מנת להעמיק את כישורי ההתמודדות שרכשו שם.
כמנהל המרפאה לייעוץ זוגי ומיני באוניברסיטת אמורי באטלנטה, עיצב ד"ר גימפל טכניקות לסיוע לזוגות בהם סובל אחד מבני הזוג או שניהם מADHD, מתוך הבנה שההפרעה מותירה את רשמיה לא רק על חייו המקצועיים של המטופל אלא גם על מערכות היחסים שלו. לד"ר גימפל ניסיון רב בסיוע לילדים, צעירים ומבוגרים מכל קשת האוכלוסייה הסובלים מADHD אשר נמנעים, בגלל ההפרעה, לממש את כשוריהם הטבעיים. ניסיון זה בשילוב התמודדותו האישית עם ADHD כילד וכמתבגר מעניקים לו רגישות מיוחדת והבנה מעמיקה באופן צמצום תסמיני ההפרעה עד להסרה של הטיפול התרופתי, תוך בניית מוח מהיר ויעיל יותר.

1. חמי
28/07/2024 בשעה 1:02
בספר "אימון מוחי לריפוי הפרעת קשב וריכוז" של ד"ר אמנון גימפל (פסיכיאטר ונוירולוג) יש כמה עצות טובות מאד.
הגב
2. [image: ]אורית
28/07/2024 בשעה 1:03
מאד תלוי בילד, אבל אצלנו ראינו שפעילות גופנית מכל סוג עוזרת מאד,
אבל הילד שלנו יותר ADD, ולא ADHD.


.






		הגמרא אומרת כל מילי דמעלי להאי קשה להאי לבר מו' דברים עיי"ש
הגמרא מדברת על כלל מצרי המזון אפי' הטבעיים ק"ו למוצרים כימיים אשר זה סוג של דרך קצרה אולם פעמים שהיא בסוף ארוכה שלא נדע ושומר פתיים ה' - כל עוד לא נשלל באופן וודאי נזק מכלל סוגי האוכלוסיה [כידוע יש שינויי גנטיקה שיש להם השלכות שונות וכו'] הרי זה מוצר לא בטוח 
לכן תמיד העדיפות הראשונית ללכת על בטוח ולפעול לפי סדרי בראשית הוודאיים
לשמור על האיזון באוכל, בשינה, בחדוות חיים זורמת, תנועתיות משוחררת לשרירים, גירוי התיאבון לחומר הנלמד וכו' וכו'
ובנוסף הרבה פעמים תוספים טבעיים הבאים לאזן את האוכל הסינטטי וכו' ממילא יואילו גם לריכוז 
סה"כ כשחסר ריכוז יתכן שזה תופעת לוואי של חוסר איזון בריאותי כללי לכן עדיף לשקם את הבריאות שיואיל לעוד הרבה תחומים מאשר לבנות בי"ח תחת הגשר 

וודאי שמי אשר במצב לחוץ פעמים שאין ברירה אלא לפחות לבנות בינתיים בי"ח תחת הגשר 

ומי שסבור ללמוד מההמלצה לילדים מלבד שאצלהם הוא פעמים מחוסר ברירה מוחלט  - עוד יש טוענים שישנם הרבה תופעות לוואי מחמת כמות החיסונים שהוכפלו פי כמה ממה שהיו בעבר ולכן יש היום עליה מטורפת בתופעות שליליות התנהגותית ובריאותית וכו' - בבחינת ששקר אחד גורר אחריו עוד הרבה שקרים ליישבו ואכמ"ל

ואין לנו על מי להשען אלא על אבינו שבשמים וי"ר שנזכה לס"ד בכלל ובפרט בגאו"ש בב"א


.

